ddrg/super_eurlex huggingface dataset:
Απόφαση του Δικαστηρίου

της 15ης Μαρτίου 2002

στην υπόθεση Ε-9/00: Εποπτεύουσα Αρχή της ΕΖΕΣ κατά του Βασιλείου της Νορβηγίας

Παράλειψη συμβαλλόμενου μέρους να εκπληρώσει τις υποχρεώσεις του - κρατικό μονοπώλιο λιανικής πώλησης οινοπνευματωδών ποτών - άδειες σερβιρίσματος οινοπνευματωδών ποτών - διακρίσεις

(2002/C 128/08)

Στην υπόθεση Ε-9/00: Εποπτεύουσα Αρχή της ΕΖΕΣ κατά του Βασιλείου της Νορβηγίας - Προσφυγή με την οποία ζητείται από το Δικαστήριο να αποφανθεί ότι το Βασίλειο της Νορβγηίας απέτυχε να ανταποκριθεί στις υποχρεώσεις του που απορρέουν από τις ακόλουθες διατάξεις της συμφωνίας ΕΟΧ: άρθρο 16, με την εφαρμογή δύο ειδών λιανικών πωλήσεων στο πλαίσιο των οποίων η μπύρα περιεκτικότητας σε οινόπνευμα μεταξύ 2,5 % και 4,75 % κατ' όγκο, κυρίως εγχώριας παραγωγής, μπορεί να πωλείται και εκτός των σημείων πώλησης του υπό κρατικό έλεγχο μονοπωλίου οίνων και οινοπνευμάτων (Vinmonopolet), ενώ άλλα οινοπνευματώδη ποτά με την ίδια περιεκτικότητα σε οινόπνευμα, κυρίως εισαγόμενα από άλλες χώρες της ΕΖΕΣ, μπορούν να πωλούνται μόνο μέσω του ως άνω μονοπωλίου· και άρθρο 11, με την εφαρμογή περισσότερο περιοριστικών μέτρων ως προς τις άδειες σερβιρίσματος οινοπνευματωδών ποτών με περιεκτικότητα σε οινόπνευμα μεταξύ 2,5 % και 4,75 % κατ' όγκο, κυρίως εισαγόμενων από άλλες χώρες της ΕΖΕΣ, σε σύγκριση με τη μπύρα ίδιας περιεκτικότητας σε οινόπνευμα, κυρίως εγχώριας παραγωγής, μέτρα τα οποία δεν είναι αναγκαία και ανάλογα προς το στόχο της διαφύλαξης της δημόσιας υγείας που προβλέπεται στο άρθρο 13, το Δικαστήριο, συγκείμενο από τους: Thór Vilhjálmsson (Δικαστής-Εισηγητής), Πρόεδρος, Carl Baudenbacher και Per Tresselt, Δικαστές, εξέδωσε απόφαση στις 15 Μαρτίου 2002, το διατακτικό της οποίας έχει ως εξής:

Το Βασίλειο της Νορβηγίας δεν συμμορφώθηκε με:

το άρθρο 16 της συμφωνίας ΕΟΧ, λόγω της διατήρησης δύο ειδών λιανικών πωλήσεων στο πλαίσιο των οποίων η μπύρα περιεκτικότητας σε οινόπνευμα μεταξύ 2,5 % και 4,75 % κατ' όγκο, κυρίως εγχώριας παραγωγής, μπορεί να πωλείται και εκτός του Vinmonopolet, ενώ άλλα προσυσκευασμένα ποτά με την ίδια περιεκτικότητα σε οινόπνευμα, κυρίως εισαγόμενα από άλλες χώρες της ΕΖΕΣ, μπορούν να πωλούνται μόνο μέσω του ως άνω μονοπωλίου· και

το άρθρο 11 της συμφωνίας ΕΟΧ, λόγω της εφαρμογής περισσότερο περιοριστικών μέτρων ως προς τις άδειες σερβιρίσματος προσυσκευασμένων ποτών με περιεκτικότητα σε οινόπνευμα μεταξύ 2,5 % και 4,75 % κατ' όγκο, κυρίως εισαγόμενων από άλλες χώρες της ΕΖΕΣ, σε σύγκριση με τη μπύρα ίδιας περιεκτικότητας σε οινόπνευμα, κυρίως εγχώριας παραγωγής, μέτρα τα οποία δεν είναι αναγκαία και ανάλογα προς το στόχο της διαφύλαξης της δημόσιας υγείας που προβλέπεται στο άρθρο 13 της συμφωνίας ΕΟΧ.
ΑΠΟΦΑΣΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ της 23ης Οκτωβρίου 1998 στην υπόθεση Ε-4/98: Blyth Software Ltd κατά AlphaBit AS (Εγγύηση για τα δικαστικά έξοδα - Κατοικία του ενάγοντα) (1999/C 44/08)

Στην υπόθεση Ε-4/98, Blyth Software Ltd και AlphaBit AS - αίτημα για συμβουλευτική γνώμη από το Byrett του Όσλο με απόφαση του δικαστηρίου αυτού της 14ης Μαΐου 1998, όσον αφορά την πρόβλεψη εγγύησης για τα δικαστικά έξοδα από ενάγοντα που έχει τόπο κατοικίας στο εξωτερικό, ο Πρόεδρος του Δικαστηρίου εξέδωσε απόφαση στις 23 Οκτωβρίου 1998, το διατακτικό της οποίας έχει ως εξής:

Η υπόθεση Ε-4/98 διαγράφεται από το πρωτόκολλο.
ΣΥΜΒΟΥΛΕΥΤΙΚΗ ΓΝΩΜΗ ΤΟΥ ΔΙΚΑΣΤΗΡΙΟΥ της 24ης Νοεμβρίου 1998 στην υπόθεση E-2/98 (αίτηση για την έκδοση συμβουλευτικής γνώμης εκ μέρους του δικαστηρίου του Reykjavνk): ομοσπονδία ισλανδικού εμπορίου (Samtφk verslunarinnar - Fιlag νslenskra stσrkaupmanna, FΝS) κατά της κυβέρνησης της Ισλανδίας και της επιτροπής φαρμακευτικών τιμών (Lyfjaver ssnefnd) (1) (Τιμές φαρμακευτικών προϊόντων - Γενική μείωση τιμών - Σύστημα ελέγχου τιμών) (Σύμφωνα με το άρθρο 27 παράγραφος 5 των κανόνων διαδικασίας τα κείμενα στην αγγλική και ισλανδική γλώσσα είναι τα μόνα αυθεντικά) (1999/C 44/10)

Στην υπόθεση E-2/98, αίτηση στο Δικαστήριο, σύμφωνα με το άρθρο 34 της συμφωνίας μεταξύ των κρατών ΕΖΕΣ για τη δημιουργία Εποπτεύουσας Αρχής και Δικαστηρίου, η οποία υπεβλήθη από το Hιraυsdσmur Reykjavνkur (Δικαστήριο του Reykjavνk), Ισλανδία, για την έκδοση συμβουλευτικής γνώμης στην υπόθεση που εκκρεμεί ενώπιόν του μεταξύ της ομοσπονδίας ισλανδικού εμπορίου (Samtφk verslunnarinnar - Fιlag islenskra stσrkaupmanna, FΝS) και της κυβέρνησης της Ισλανδίας και της επιτροπής φαρμακευτικών τιμών (Lyfjaver ssnefnd) σχετικά με την ερμηνεία της οδηγίας 89/105/ΕΟΚ του Συμβουλίου, το Δικαστήριο, συγκείμενο απο τους: Bjψrn Haug, Πρόεδρο, Thσr Vilhjαlmsson και Carl Baudenbacher (δικαστής-εισηγητής), δικαστές και Gunnar Selvik, γραμμεατέα, διατύπωσε συμβουλευτική γνώμη στις 24 Νοεμβρίου 1998, το διατακτικό της οποίας έχει ως εξής:

1. Το άρθρο 4 της οδηγίας 89/105/ΕΟΚ εφαρμόζεται σε περιπτώσεις κατά τις οποίες αρμόδια αρχή, εξουσιοδοτημένη να εγκρίνει τις ανώτατες τιμές των φαρμακευτικών προϊόντων, αποφασίζει, με δική της πρωτοβουλία, να μειώσει τις ανώτατες τιμές χονδρικής πώλησης όλων των φαρμακευτικών προϊόντων των οποίων η τιμή κόστους υπερβαίνει ένα ορισμένο ποσό, με σκοπό να μειώσει τις τιμές λιανικής πώλησης των φαρμακευτικών προϊόντων σύμφωνα με τις τιμές γειτονικών κρατών και να μειώσει τη δημόσια δαπάνη για φαρμακευτικά προϊόντα. Τα άρθρα 2 και 3 της οδηγίας 89/105/ΕΟΚ δεν εφαρμόζονται σε τέτοια γενικά μέτρα.

2. Μια τέτοια γενική απόφαση εκ μέρους αρμόδιας αρχής είναι σύμφωνη με την οδηγία 89/105/ΕΟΚ στο βαθμό που πληροί τις διαδικαστικές αξιώσεις και τις αξιώσεις διαφάνειας που επιβάλλονται από το άρθρο 4.

3. Αποτελεί αξίωση του άρθρου 4 παράγραφος 2 της οδηγίας 89/105/ΕΟΚ η δυνατότητα του κατόχου άδειας εμπορίας να υποβάλλει αίτηση παρέκκλισης από γενική απόφαση μείωσης των τιμών χονδρικής πώλησης. Η ύπαρξη αυτής της δυνατότητας πρέπει συνεπώς να κατοχυρώνεται προκειμένου να υπάρχει συμφωνία των εθνικών μέτρων με το άρθρο 4 της οδηγίας.

(1) ΕΕ C 275 της 3.9.1998, σ. 4.
ΣΥΜΒΟΥΛΕΥΤΙΚΗ ΓΝΩΜΗ ΤΟΥ ΔΙΚΑΣΤΗΡΙΟΥ της 10ης Δεκεμβρίου 1998 σχετικά με την υπόθεση E-3/98 (αίτηση για συμβουλευτική γνώμη από το διοικητικό δικαστήριο του Πριγκιπάτου του Λιχτενστάιν): Herbert Rainford-Towning (1) (Δικαίωμα εγκατάστασης - Διάταξη σχετικά με τον τόπο κατοικίας του διευθύνοντος συμβούλου μιας εταιρείας) (Σύμφωνα με το άρθρο 27 παράγραφος 5 του κανονισμού διαδικασίας τα κείμενα στην αγγλική και γερμανική γλώσσα είναι τα μόνα αυθεντικά) (1999/C 62/13)

Στην υπόθεση E-3/98 (αίτηση προς το Δικαστήριο, σύμφωνα με το άρθρο 34 της συμφωνίας ανάμεσα στα κράτη ΕΖΕΣ για την ίδρυση της Εποπτεύουσας Αρχής και του Δικαστηρίου, εκ μέρους του διοικητικού δικαστηρίου του Πριγκιπάτου του Λιχτενστάιν για μια συμβουλευτική γνώμη στην υπόθεση που εκκρεμεί ενώπιόν του σχετικά με τον Herbert Rainford-Towning και αφορά την ερμηνεία των άρθρων 31 και επόμενα και 112 της συμφωνίας ΕΟΧ καθώς και του πρωτοκόλλου 15 της συμφωνίας ΕΟΧ) το Δικαστήριο αποτελούμενο από τους: Bjψrn Haug (εισηγητή δικαστή), Πρόεδρο, Thσr Vilhjαlmsson και Carl Baudenbacher, δικαστές και Gunnar Selvik, γραμματέα, εξέδωσε μια συμβουλευτική γνώμη στις 10 Δεκεμβρίου 1998, το διατακτικό της οποίας έχει ως εξής:

1. Μια εθνική διάταξη, σαν αυτή για την οποία γίνεται λόγος στην κύρια δίκη, η οποία προβλέπει ότι ο διευθύνων σύμβουλος ενός νομικού προσώπου πρέπει να κατοικεί στο ενδιαφερόμενο κράτος αποτελεί έμμεση διάκριση και είναι αντίθετη προς το άρθρο 31 της συμφωνίας ΕΟΧ.

2. Μια εθνική διάταξη, σαν αυτή για την οποία γίνεται λόγος στην κύρια δίκη, η οποία προβλέπει ότι ο διευθύνων σύμβουλος ενός νομικού προσώπου πρέπει να κατοικεί στο ενδιαφερόμενο κράτος είναι αντίθετη προς το πρωτόκολλο 15 της συμφωνίας ΕΟΧ, προς το άρθρο 112 της συμφωνίας ΕΟΧ καθώς και προς τη δήλωση του Συμβουλίου ΕΟΧ σχετικά με την ελεύθερη διακίνηση των προσώπων (ΕΕ L 86 της 20.4.1995, σ. 80).

3. Μια εθνική διάταξη, σαν αυτή για την οποία γίνεται λόγος στην κύρια δίκη, η οποία προβλέπει ότι ο διευθύνων σύμβουλος ενός νομικού προσώπου πρέπει να κατοικεί στο ενδιαφερόμενο κράτος δεν μπορεί να την αιτιολογήσει κανείς επικαλούμενος λόγους δημόσιας τάξης κατά την έννοια του άρθρου 33 της συμφωνίας ΕΟΧ.

(1) ΕΕ C 331 της 29.10.1998, σ. 24.
ΑΠΟΦΑΣΗ ΤΟΥ ΔΙΚΑΣΤΗΡΙΟΥ

της 20ής Μαΐου 1999

στην υπόθεση Ε-6/98: Η κυβέρνηση της Νορβηγίας κατά της Εποπτεύουσας Αρχής της ΕΖΕΣ

Αίτηση ακύρωσης απόφασης της Εποπτεύουσας Αρχής της ΕΖΕΣ - Κρατικές ενισχύσεις - Γενικά μέτρα - Επίπτωση στο εμπόριο - Προγράμματα ενίσχυσης

(1999/C 223/09)

Στην υπόθεση Ε-6/98Æ: Η κυβέρνηση της Νορβηγίας κατά της Εποπτεύουσας Αρχής της ΕΖΕΣ - Αίτηση ακύρωσης της απόφασης αριθ. 165/98/COL, της 2ας Ιουλίου 1998, της Εποπτεύουσας Αρχής της ΕΖΕΣ σε ό,τι αφορά την κρατική ενίσχυση υπό μορφή διαφοροποιημένης περιφερειακής εισφοράς κοινωνικής ασφάλισης (Νορβηγία) (ενίσχυση αριθ. 95-010), το Δικαστήριο συγκείμενο από τους: Bjørn Haug, πρόεδρος, Carl Baudenbacher και Thór Vilhjálmsson (εισηγητής), δικαστές, εξέδωσε απόφαση στις 20 Μαΐου 1999, με το ακόλουθο διατακτικό:

1. απορρίπτει την αίτηση·

2. καταδικάζει την κυβέρνηση της Νορβηγίας να καταβάλει τα δικαστικά έξοδα στην Εποπτεύουσα Αρχή της ΕΖΕΣ.
ΣΥΝΘΕΣΗ ΤΟΥ ΔΙΚΑΣΤΗΡΙΟΥ ΕΖΕΣ



Επίσημη Εφημερίδα αριθ. C 331 της 29/10/1998 σ. 0024 - 0024



ΣΥΝΘΕΣΗ ΤΟΥ ΔΙΚΑΣΤΗΡΙΟΥ ΕΖΕΣ (98/C 331/08) Διορισμός του γραμματέα του δικαστηρίου ΕΖΕΣ Ο κ. Gunnar Selvik διορίσθηκε Γραμματέας του Δικαστηρίου ΕΖΕΣ σύμφωνα με το άρθρο 9 του πρωτοκόλου αριθ. 5 της συμφωνίας για την ίδρυση Εποπτεύουσας Αρχής και Δικαστηρίου, για την περίοδο απο 1ης Σεπτεμβρίου 1998 έως 31 Αυγούστου 2001, διαδεχόμενος του κ. Per Christiansen. Σε δημόσια συνεδρίαση του Δικαστηρίου ΕΖΕΣ στις 17 Σεπτεμβρίου 1998, ο κ. Gunnar Selvik έδωσε τον όρκο που προβλέπεται στο άρθρο 10 του πρωτοκόλου 5 της συμφωνίας Εποπτεύουσας
ΣΥΜΒΟΥΛΕΥΤΙΚΗ ΓΝΩΜΗ ΤΟΥ ΔΙΚΑΣΤΗΡΙΟΥ

της 12ης Μαΐου 1999

υπόθεση Ε-5/98: Αίτηση του Hæstiréttur Íslands (ανώτατο δικαστήριο της Ισλανδίας) για συμβουλευτική γνώμη στην υπόθεση Fagtún ehf. κατά της Byggingarnefnd Borgarholtsskóla, της κυβέρνησης της Ισλανδίας, του δήμου του Reykjavík και του δήμου της Mosfellsbær(1)

Γενική απαγόρευση των διακρίσεων - Ελεύθερη διακίνηση αγαθών - Διαπραγματεύσεις μετά την ολοκλήρωση του διαγωνισμού για δημόσιες προμήθειες

(Σύμφωνα με το άρθρο 27 παράγραφος 5) του κανονισμού διαδικασίας μόνο το αγγλικό και το ισλανδικό κείμενο είναι αυθεντικά)

(1999/C 223/07)

Στην υπόθεση Ε-5/98: αίτηση προς το δικαστήριο σύμφωνα με το άρθρο 34 της συμφωνίας μεταξύ των κρατών ΕΖΕΣ για την ίδρυση μιας εποπτεύουσας αρχής και ενός δικαστηρίου εκ μέρους του Hæstiréttur Íslands (ανώτατο δικαστήριο της Ισλανδίας), Ισλανδία, για συμβουλευτική γνώμη στην υπόθεση που εκκρεμεί ενώπιόν του με διαδίκους αφενός την Fagtún ehf. και αφετέρου την Byggingarnefnd Borgarholtsskóla, την κυβέρνηση της Ισλανδίας, τον δήμο του Reykjavík και τον δήμο της Mosfellsbær, σχετικά με την ερμηνεία των άρθρων 4 και 11 της συμφωνίας ΕΟΧ, το Δικαστήριο συγκείμενο από τους: Bjørn Haug, πρόεδρο, Thór Vilhjálmsson και Carl Baudenbacher (εισηγητής), δικαστές, Gunnar Selvik, γραμματέα, εξέδωσε μια συμβουλευτική γνώμη στις 12 Μαΐου 1999, με το ακόλουθο διατακτικό:

Μία διάταξη σύμβασης που προστέθηκε μετά την ολοκλήρωση του διαγωνισμού κατόπιν αιτήματος της αναθέτουσας αρχής και ορίζει ότι τα στοιχεία οροφής που χρειάζονται για τις εργασίες πρέπει να παράγονται στην Ισλανδία αποτελεί μέτρο ισοδύναμου αποτελέσματος με έναν ποσοτικό περιορισμό, που απαγορεύεται από το άρθρο 11 ΕΟΧ. Ένα τέτοιο μέτρο δεν μπορεί να αιτιολογηθεί με το επιχείρημα της προστασίας της ανθρώπινης υγείας και ζωής σύμφωνα με το άρθρο 13 ΕΟΧ.

(1) ΕΕ C 331 της 29.10.1998, σ. 25.
ΣΥΜΒΟΥΛΕΥΤΙΚΗ ΓΝΩΜΗ ΤΟΥ ΔΙΚΑΣΤΗΡΙΟΥ της 24ης Νοεμβρίου 1998 στην υπόθεση E-1/98 (αίτηση για την έκδοση συμβουλευτικής γνώμης εκ μέρους του Borgarting lagmannsrett): νορβηγική κυβέρνηση, αντιπροσωπευόμενη από το Βασιλικό Υπουργείο Κοινωνικών Υποθέσεων και Υγείας κατά Astra Norge AS (1) (Ελεύθερη κυκλοφορία εμπορευμάτων - Δικαίωμα πνευματικής ιδιοκτησίας - Συγκεκαλυμμένος περιορισμός του εμπορίου) (Σύμφωνα με το άρθρο 27 παράγραφος 5 των κανόνων διαδικασίας τα κείμενα στην αγγλική και νορβηγική γλώσσα είναι τα μόνα αυθεντικά) (1999/C 44/09)

Στην υπόθεση E-1/98, αίτηση στο Δικαστήριο σύμφωνα με το άρθρο 34 της Συμφωνίας μεταξύ των κρατών ΕΖΕΣ για τη δημιουργία Εποπτεύουσας Αρχής και Δικαστηρίου εκ μέρους του Borgarting langmannsrett (Εφετείο Borgarting), Νορβηγία, για την έκδοση συμβουλευτικής γνώμης στην υπόθεση που εκκρεμεί ενώπιον του μεταξύ της νορβηγικής κυβέρνησης, αντιπροσωπευόμενης από το Βασιλικό Υπουργείο Κοινωνικών Υποθέσεων και Υγείας κατά της Astra Norge AS, για την ερμηνεία των άρθρων 11 και 13 της συμφωνίας για τον Ευρωπαϊκό Οικονομικό Χώρο και της οδηγίας του Συμβουλίου 65/65/ΕΟΚ του Συμβουλίου για την προσέγγιση των νομοθετικών, κανονιστικών και διοικητικών διατάξεων που αφορούν τα φαρμακευτικά ιδιοσκευάσματα (ΕΕ 22 της 9.2.1965, σ. 369), όπως τροποποιήθηκε από τις οδηγίες 75/318/ΕΟΚ, 75/319/ΕΟΚ και 83/570/ΕΟΚ, που αναφέρεται στο σημείο 1 του κεφαλαίου XIII του παραρτήματος II της συμφωνίας ΕΟΧ, το Δικαστήριο συγκείμενο απο τους: Bjψrn Haug, Πρόεδρο, Thσr Vilhjαlmsson και Carl Baudenbacher (δικαστή-εισηγητή), Δικαστές, και Gunnar Selvik, γραμματέα, διατύπωσε συμβουλευτική γνώμη στης 24 Νοεμβρίου 1998, το διατακτικό της οποίας έχει ως εξής:

Τα άρθρα 11 και 13 της συμφωνίας ΕΟΧ, σε συνδυασμό με την οδηγία 65/65/ΕΟΚ, πρέπει να ερμηνευθούν κατά την έννοια ότι δεν επιτρέπουν την προστασία εθνικού δικαιώματος πνευματικής ιδιοκτησίας σε συνοπτική περιγραφή των χαρακτηριστικών του προϊόντος ενός άμεσου εισαγωγέα, που έχει εγκριθεί από την αρμόδια αρχή φαρμακευτικών ιδιοσκευασμάτων, γεγονός που έχει σαν συνέπεια ότι η αρμόδια αρχή φαρμακευτικών ιδιοσκευασμάτων δε μπορεί να διανέμει, να εγκρίνει ή να διατυπώνει την ίδια συνοπτική περιγραφή των χαρακτηριστικών του προϊόντος για προϊόν εισαγόμενο μέσω παράλληλης εισαγωγής χωρίς τη συναίνεση του άμεσου εισαγωγέα.

(1) ΕΕ C 263 της 20.8.1998, σ. 7.
ΑΠΟΦΑΣΗ της 22ας Αυγούστου 1996 περί των επισήμων αργιών του Δικαστηρίου ΕΖΕΣ στο Λουξεμβούργο

ΤΟ ΔΙΚΑΣΤΗΡΙΟ ΕΖΕΣ,

Έχοντας υπόψη:

το άρθρο 24 παράγραφος 3 των κανόνων διαδικασίας, το οποίο απαιτεί από το Δικαστήριο να τηρεί τις επίσημες αργίες του τόπου όπου εδρεύει,

το άρθρο 76 παράγραφος 2 των κανόνων διαδικασίας, το οποίο απαιτεί από το Δικαστήριο να καταρτίζει πίνακα των επισήμων αργιών και να τον δημοσιεύει στο τμήμα ΕΟΧ και το συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων,

ότι η μεταφορά της έδρας του Δικαστηρίου της ΕΖΕΣ από τη Γενεύη της Ελβετίας στην πόλη του Λουξεμβούργου του Μεγάλου Δουκάτου του Λουξεμβούργου από την 1η Σεπτεμβρίου 1996, καθιστά αναγκαία την κατάρτιση αναθεωρημένου πίνακα των επισήμων αργιών, σε αντικατάσταση του πίνακα των επισήμων αργιών του Δικαστηρίου ΕΖΕΣ, όπως δημοσιεύτηκε στο τμήμα ΕΟΧ της Επίσημης Εφημερίδας των Ευρωπαϊκών Κοινοτήτων αριθ. L 123 της 23ης Μαΐου 1996 και το συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων αριθ. 23 της 23ης Μαΐου 1996,

ΑΠΟΦΑΣΙΖΕΙ:

Ενόσω η έδρα του Δικαστηρίου ΕΖΕΣ παραμένει στο Λουξεμβούργο, ως επίσημες αργίες θεωρούνται οι ακόλουθες ημέρες, κατά τις οποίες το Δικαστήριο αργεί:

η Πρωτοχρονιά

η Δευτέρα της Διακαινησίμου

η Πρωτομαγιά

η ημέρα της Αναλήψεως

η Δευτέρα της Πεντηκοστής

η 23η Ιουνίου (εθνική εορτή του Λουξεμβούργου)

η 24 Ιουνίου εάν η 23η Ιουνίου συμπέσει Κυριακή

η 15η Αυγούστου (Κοίμηση της Θεοτόκου)

η 1η Νοεμβρίου (εορτή των Αγίων Πάντων)

η 25η Δεκεμβρίου

η 26η Δεκεμβρίου
Σύνθεση του Δικαστηρίου ΕΖΕΣ (97/C 90/08)

Εκλογή του Προέδρου του Δικαστηρίου σύμφωνα με τη συμφωνία για τις μεταβατικές ρυδμίσεις

Στις 5 Δεκεμβρίου 1996, οι Δικαστές εξέλεξαν τον Δικαστή Bjψrn Haug ως Πρόεδρο του Δικαστηρίου της ΕΖΕΣ σύμφωνα με τη συμφωνία για τις μεταβατικές ρυθμίσεις και το άρθρο 30 της συμφωνίας για την ίδρυση Εποπτεύουσας Αρχής και Δικαστηρίου για τριετή περίοδο αρχής γενομένης από την 1η Ιανουαρίου
ΑΠΟΦΑΣΗ ΤΟΥ ΔΙΚΑΣΤΗΡΙΟΥ της 19ης Ιουνίου 1998 στην υπόθεση Ε-10/97: Εποπτεύουσα αρχή της ΕΖΕΣ κατά Βασιλείου της Νορβηγίας (Παράλειψη ενός συμβαλλόμενου μέρους να εκπληρώσει τις υποχρεώσεις του - Υγειονομική προστασία των εργαζομένων που εκτίθενται στο μονομερές βινυλοχλωρίδιο - Οδηγία 78/610/ΕΟΚ του Συμβουλίου) (98/C 268/11)

Στην υπόθεση Ε-10/97: Εποπτεύουσα αρχή της ΕΖΕΣ κατά Βασιλείου της Νορβηγίας - αίτηση για να κηρυχθεί ότι, παραλείποντας να θεσπίσει, μέσα στις προβλεπόμενες προθεσμίες, τις εθνικές διατάξεις που είναι απαραίτητες για να συμμορφωθεί με την πράξη που αναφέρεται στο σημείο 2 του παραρτήματος XVIII της συμφωνίας για τον ΕΟΧ, οδηγία 78/610/ΕΟΚ του Συμβουλίου, της 29ης Ιουνίου 1978, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν την υγειονομική προστασία των εργαζομένων που εκτίθενται στο μονομερές βινυλοχλωρίδιο, όπως τροποποιήθηκε από το πρωτόκολλο αριθ. 1 της συμφωνίας για τον ΕΟΧ, το Βασίλειο της Νορβηγίας παρέλειψε να εκπληρώσει τις υποχρεώσεις που υπέχει σύμφωνα με το άρθρο 11 της συγκεκριμένης πράξης και το άρθρο 7 της συμφωνίας για τον ΕΟΧ, το Δικαστήριο, συγκείμενο από τους: Bjψrn Haug, Πρόεδρο, Thσr Vilhjαlmsson και Carl Baudenbacher (Δικαστή-εισηγητή), Δικαστές, εξέδωσε απόφαση στις 19 Ιουνίου 1998, το διατακτικό της οποίας έχει ως εξής:

1. Δηλώνει ότι, παραλείποντας να θεσπίσει, εντός της προβλεπόμενης προθεσμίας, τις εθνικές διατάξεις που είναι απαραίτητες για να συμμορφωθεί με την πράξη που αναφέρεται στο σημείο 2 του παραρτήματος XVIII της συμφωνίας για τον ΕΟΧ (οδηγία 78/610/ΕΟΚ του Συμβουλίου, της 29ης Ιουνίου 1978, για την προσέγγιση των νομοθετικών, κανονιστικών και διοικητικών διατάξεων των κρατών μελών, οι οποίες αφορούν την υγειονομική προστασία των εργαζομένων που εκτίθενται στο μονομερές βινυλοχλωρίδιο), όπως προσαρμόστηκε από το πρωτόκολλο αριθ. 1 της συμφωνίας για τον ΕΟΧ, το Βασίλειο της Νορβηγίας παρέλειψε να εκπληρώσει τις υποχρεώσεις που υπέχει σύμφωνα με το άρθρο 11 της εν λόγω πράξης και το άρθρο 7 της συμφωνίας για τον ΕΟΧ.

2. Διατάσσει το Βασίλειο της Νορβηγίας να πληρώσει τα δικαστικά
ΑΠΟΦΑΣΗ ΤΟΥ ΔΙΚΑΣΤΗΡΙΟΥ της 19ης Ιουνίου 1998 στην υπόθεση Ε-10/97: Εποπτεύουσα αρχή της ΕΖΕΣ κατά Βασιλείου της Νορβηγίας (Παράλειψη ενός συμβαλλόμενου μέρους να εκπληρώσει τις υποχρεώσεις του - Υγειονομική προστασία των εργαζομένων που εκτίθενται στο μονομερές βινυλοχλωρίδιο - Οδηγία 78/610/ΕΟΚ του Συμβουλίου) (98/C 275/05)

Στην υπόθεση Ε-10/97: Εποπτεύουσα αρχή της ΕΖΕΣ κατά Βασιλείου της Νορβηγίας - αίτηση για να κηρυχθεί ότι, παραλείποντας να θεσπίσει, μέσα στις προβλεπόμενες προθεσμίες, τις εθνικές διατάξεις που είναι απαραίτητες για να συμμορφωθεί με την πράξη που αναφέρεται στο σημείο 2 του παραρτήματος XVIII της συμφωνίας για τον ΕΟΧ, οδηγία 78/610/ΕΟΚ του Συμβουλίου, της 29ης Ιουνίου 1978, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν την υγειονομική προστασία των εργαζομένων που εκτίθενται στο μονομερές βινυλοχλωρίδιο, όπως τροποποιήθηκε από το πρωτόκολλο αριθ. 1 της συμφωνίας για τον ΕΟΧ, το Βασίλειο της Νορβηγίας παρέλειψε να εκπληρώσει τις υποχρεώσεις που υπέχει σύμφωνα με το άρθρο 11 της συγκεκριμένης πράξης και το άρθρο 7 της συμφωνίας για τον ΕΟΧ, το Δικαστήριο, συγκείμενο από τους: Bjψrn Haug, Πρόεδρο, Thσr Vilhjαlmsson και Carl Baudenbacher (Δικαστή-εισηγητή), Δικαστές, εξέδωσε απόφαση στις 19 Ιουνίου 1998, το διατακτικό της οποίας έχει ως εξής:

1. Δηλώνει ότι, παραλείποντας να θεσπίσει, εντός της προβλεπόμενης προθεσμίας, τις εθνικές διατάξεις που είναι απαραίτητες για να συμμορφωθεί με την πράξη που αναφέρεται στο σημείο 2 του παραρτήματος XVIII της συμφωνίας για τον ΕΟΧ (οδηγία 78/610/ΕΟΚ του Συμβουλίου, της 29ης Ιουνίου 1978, για την προσέγγιση των νομοθετικών, κανονιστικών και διοικητικών διατάξεων των κρατών μελών, οι οποίες αφορούν την υγειονομική προστασία των εργαζομένων που εκτίθενται στο μονομερές βινυλοχλωρίδιο), όπως προσαρμόστηκε από το πρωτόκολλο αριθ. 1 της συμφωνίας για τον ΕΟΧ, το Βασίλειο της Νορβηγίας παρέλειψε να εκπληρώσει τις υποχρεώσεις που υπέχει σύμφωνα με το άρθρο 11 της εν λόγω πράξης και το άρθρο 7 της συμφωνίας για τον ΕΟΧ.

2. Διατάσσει το Βασίλειο της Νορβηγίας να πληρώσει τα δικαστικά
ΣΥΜΒΟΥΛΕΥΤΙΚΗ ΓΝΩΜΗ ΤΟΥ ΔΙΚΑΣΤΗΡΙΟΥ της 10ης Δεκεμβρίου 1998 στην υπόθεση Ε-9/97 (αίτηση για συμβουλευτική γνώμη εκ μέρους του Πρωτοδικείου του Reykjavνk): Erla Marνa Sveinbjφrnsdσttir κατά της κυβέρνησης της Ισλανδίας (1) (Οδηγία 80/987/ΕΟΚ του Συμβουλίου - Εσφαλμένη εφαρμογή μιας οδηγίας - Ευθύνη ενός κράτους ΕΖΕΣ) (Σύμφωνα με το άρθρο 27 παράγραφος 5 του κανονισμού διαδικασίας τα κείμενα στην αγγλική και ισλανδική γνώσσα είναι τα μόνα αυθεντικά (1999/C 62/12)

Στην υπόθεση Ε-9/97 αίτηση προς το Δικαστήριο σύμφωνα με το άρθρο 34 της συμφωνίας ανάμεσα στα κράτη ΕΖΕΣ για την ίδρυση της Εποπτεύουσας Αρχής και του Δικαστηρίου εκ μέρου του Πρωτοδικείου του Reykjavνkur, Ισλανδία, για την έκδοση μιας συμβουλευτικής γνώμης στην υπόθεση που εκκρεμεί ενώπιόν του με διαδίκους την Erla Marνa Sveinbjφrnsdσttir και την κυβέρνηση της Ισλανδίας, σχετικά με την ερμηνεία του άρθρου 6 της συμφωνίας EOX και της οδηγίας 80/987/ΕΟΚ του Συμβουλίου, όπως τροποποιήθηκε από την οδηγία 87/164/ΕΟΚ του Συμβουλίου, και αναφέρεται στο σημείο 24 του παραρτήματος XVIII της συμφωνίας EOX, το Δικαστήριο, συγκείμενο από τους: Bjψrn Haug (εισηγητή), Πρόεδρο, Thσr Vilhjαlmsson και Carl Baudenbacher, δικαστές καθώς και από τον Gunnar Selvik, γραμματέα, εξέδωσε μια συμβουλευτική γνώμη στις 10 Δεκεμβρίου 1998, το διατακτικό της οποίας έχει ως εξής:

1. Η πράξη για την οποία γίνεται λόγος στο σημείο 24 του παραρτήματος XVIII της συμφωνίας για τον Ευρωπαϊκό Οικονομικό Χώρο οδηγία 80/987/ΕΟΚ του Συμβουλίου, της 20ής Οκτωβρίου 1980, για την προσέγγιση των νομοθεσιών των κρατών μελών σχετικά με την προστασία των εργαζομένων στην περίπτωση αφερεγγυότητας του εργοδότη τους) θα πρέπει να ερμηνευθεί κατά την έννοια ότι δεν επιτρέπεται στην Ιρλανδία να διατηρεί μια διάταξη εθνικού νόμου σύμφωνα με την οποία, στην περίπτωση που υπάρχει αμφιθαλής αδελφική σχέση ανάμεσα σ' έναν εργαζόμενο και στον κάτοχο του 40 % των μετοχών μιας εταιρίας του εργοδότη, ο εργαζόμενος δεν καλύπτεται από την εγγύηση που προβλέπεται από το άρθρο 3 της εν λόγω πράξης λόγω αυτής της οικογενειακής σχέσης.

2. Τα συμβαλλόμενα μέρη της συμφωνίας EOX υποχρεούνται να αποκαταστήσουν τη ζημιά την οποία υπέστη κάποιος ιδιώτης λόγω της εσφαλμένης εφαρμογής μιας οδηγίας, η οποία είναι ενσωματωμένη στη συμφωνία EOX.

(1) ΕΕ C 84 της 19.3.1998, σ. 13.
ΑΠΟΦΑΣΗ ΤΟΥ ΔΙΚΑΣΤΗΡΙΟΥ

της 12ης Ιουνίου 1998

στην υπόθεση Ε-4/97 (απόφαση περί του παραδεκτού άμεσης προσφυγής, νορβηγική ένωση τραπεζών κατά Εποπτεύουσας Αρχής ΕΖΕΣ, υποστηριχθείσας από το Βασίλειο της Νορβηγίας εκπροσωπούμενο από το γραφείο του γενικού εισαγγελέα (αστικές υποθέσεις)(1)

Κρατική ενίσχυση - αίτηση ακύρωσης απόφασης της Εποπτεύουσας Αρχής ΕΖΕΣ - παραδεκτό

(Σύμφωνα με το άρθρο 25 του εσωτερικού κανονισμού, το κείμενο στην αγγλική γλώσσα είναι το μόνο αυθεντικό)

(1999/C 223/05)

Στην υπόθεση Ε-4/97, νορβηγική ένωση τραπεζών κατά Εποπτεύουσας Αρχής ΕΖΕΣ, υποστηριζόμενη από το Βασίλειο της Νορβηγίας το οποίο εκπροσωπείται από το γραφείο του γενικού εισαγγελέα (αστικές υποθέσεις), σχετικά με αίτηση απόφασης περί του παραδεκτού προσφυγής που κατατέθηκε, βάσει του άρθρου 36 της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, από την νορβηγική ένωση τραπεζών και αποσκοπεί στην ακύρωση της απόφασης της Εποπτεύουσας Αρχής ΕΖΕΣ της 9ης Ιουλίου 1997, το Δικαστήριο, αποτελούμενο από τον κ. Bjørn Haug, πρόεδρο, τον κ. Thór Vilhálmsson (εισηγητή δικαστή) και τον κ. Carl Baudenbacher, δικαστές, εξέδωσε απόφαση με το ακόλουθο διατακτικό:

1. η προσφυγή είναι παραδεκτή·

2. το Δικαστήριο επιφυλάσσεται να αποφανθεί επί των δικαστικών εξόδων.

(1) ΕΕ C 366 της 4.12.1997, σ. 7.